

**Zyra e Kryetarit të Komunës**

**02/Zyrtarisht**

**Datë: 09.03.2023**

Bazuar në nenin 58, pika (m), të Ligjit për Vetëqeverisje Lokale Nr. 03/L-040, Rregulloren e Ministrisë se Financave Nr. 04/2017 mbi Kriteret, Standardet dhe Procedurat e Financimit Publikë të OJQ-ve, Rregulloren për ndarje të Subvencioneve Nr. 01/24729, datë: 12.08.20156, të Komunës se Deçanit dhe neni 56, pika 18, të Statutit të Komunës se Deçanit, Kryetari i Komunës bënë:

**Thirrje Publike**

(Subvencionim të OJQ-ve dhe Klubeve Sportive)

Komuna e Deçanit, bene thirrje publike të gjitha organizatave jo-qeveritare të regjistruara në Ministrinë e Administratës Publike qe veprimtarinë e vet e zhvillojnë në Komunën e Deçanit, të aplikojnë për mbështetje financiare për projektet qe kontribuojnë në aktivitetet kulturore dhe sportive të komunës se Deçanit.

Përparësi kanë aktivitetet si

1. 24 Marsi Epopeja e UÇK-së;
2. Festivali “Eshke e ndezur mbi Shkelzen”;
3. 5 dhe 6 Maj “Ditët e Dëshmoreve të Komunës së Deçanit”;
4. Dita e Çlirimit;
5. Panairi Veror;
6. Panairi i Gështenjës dhe aktivitetet tjera.

Përparësi kanë OJQ-të që kanë përvojë në organizimin e aktiviteteve të cekura

Vlera totale e planifikuar e thirrjes është 80,000 (tetëdhjetëmijë) euro.

**Kriteret për aplikim:**

* Të drejtë aplikimi me projektet e tyre kanë OJQ-të që janë të regjistruara në regjistrin e organizatave jo-qeveritare në Republikën e Kosovës dhe të cilat veprojnë në Republikën e Kosovës, së paku 1 (një) vit para datës së publikimit të thirrjes publike.
* OJQ-të aplikuese duhet të dëshmojnë se programi i tyre i punës është i fokusuar në fushën e mbrojtjes dhe promovimit të kulturës, traditave të drejtave dhe interesave të komuniteteve në Kosovë.
* OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale ndaj ofruesit të mbështetjes financiare dhe të gjithë ofruesve tjerë të mbështetjes financiare publike.
* Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.
* Propozimet duhet të dorëzohen vetëm në formularët e paraparë, të bashkangjitur në thirrje
* Dokumentet e kompletuara duhet të dërgohen me postë ose personalisht, në adresën e mëposhtme: Ndërtesa e komunës së Deçanit, rruga “Jashar Salihu”, Nr. 3 , kati përdhese, në Zyrën Pritëse.
* Procesi i pranimit, hapjes dhe shqyrtimit të aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari tregues i zbatimit të thirrjes janë të detajuara në udhëzimet për aplikuesit e thirrjes publike.
* Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

Afati i fundit për dorëzimin e propozimeve është 15 ditë, pune duke filluar nga data: 10.03.2023.

**Dokumentacioni i nevojshëm për aplikim ;**

1. Kopja e letërnjoftimit të përfaqësuesit të autorizuar të OJQ-së;
2. Certifikata e regjistrimit të OJQ-së, obligative;
3. Certifikatën e regjistrimit obligative;
4. Vërtetim nga ATK, që OJQ nuk ka obligime tatimore-obligative dhe
5. Dëshmi e organizimit të aktiviteteve të ngjashme.

Formularët për aplikim:

<https://kk.rks-gov.net/decan/wp-content/uploads/sites/9/2023/03/F10_Formulari_i_propozim_Buxhetit_10.xls>

<https://kk.rks-gov.net/decan/wp-content/uploads/sites/9/2023/03/FORMULARI-11-DEKLARATE-MBI-FINANCIMIN-E-DYFISHTE-1.docx>

<https://kk.rks-gov.net/decan/wp-content/uploads/sites/9/2023/03/FORMULARI-12-DEKLARATA-E-PARTNERITETIT-12.docx>

<https://kk.rks-gov.net/decan/wp-content/uploads/sites/9/2023/03/FORMULARI-13-PROJEKTET-E-FINANCUARA-13.docx>